CELEX: 62008CA0016
Language: el
Date: 2009-06-11 00:00:00
Title: Υπόθεση C-16/08: Απόφαση του Δικαστηρίου (έκτο τμήμα) της 11ης Ιουνίου 2009 [αίτηση του Administratīvā apgabaltiesa (Λεττονία) για την έκδοση προδικαστικής αποφάσεως] — Schenker SIA κατά Valsts ieņēmumu dienests (Κοινό δασμολόγιο — Δασμολογική κατάταξη — Συνδυασμένη Ονοματολογία — Διατάξεις ενεργού μήτρας με υγρούς κρυστάλλους)

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/13
            
         Απόφαση του Δικαστηρίου (έκτο τμήμα) της 11ης Ιουνίου 2009 [αίτηση του Administratīvā apgabaltiesa (Λεττονία) για την έκδοση προδικαστικής αποφάσεως] — Schenker SIA κατά Valsts ieņēmumu dienests
   (Υπόθεση C-16/08) (1)
   
   (Κοινό δασμολόγιο - Δασμολογική κατάταξη - Συνδυασμένη Ονοματολογία - Διατάξεις ενεργού μήτρας με υγρούς κρυστάλλους)
   2009/C 180/21
   Γλώσσα διαδικασίας: η λεττονική
   
      Αιτούν δικαστήριο
   
   Administratīvā apgabaltiesa
   
      Διάδικοι στην υπόθεση της κύριας δίκης
   
   Schenker SIA
   κατά
   Valsts ieņēmumu dienests
   
      Αντικείμενο
   
   Αίτηση για την έκδοση προδικαστικής αποφάσεως — Administratīvā apgabaltiesa — Ερμηνεία του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1) — Συσκευή με υγρούς κρυστάλλους (LCD) ενεργού μήτρας — Κατάταξη στην κλάση 8528 21 90 ή 9013 80 20 της συνδυασμένης ονοματολογίας — Είδος που εμφανίζει ή όχι τα ουσιώδη χαρακτηριστικά του πλήρους ή του τελειωμένου προϊόντος
   
      Διατακτικό
   
   Η διάκριση 8528 21 90 της Συνδυασμένης Ονοματολογίας που αποτελεί το παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό (ΕΚ) 1789/2003 της Επιτροπής, της 11ης Σεπτεμβρίου 2003, έχει την έννοια ότι, στις 29 Δεκεμβρίου 2004, η εν λόγω διάκριση δεν εφαρμοζόταν στις διατάξεις με υγρούς κρυστάλλους (LCD) ενεργού μήτρας, οι οποίες αποτελούνταν ιδίως από τα ακόλουθα στοιχεία:
   
               —
            
            
               δύο στοιχεία εξ υάλου·
            
         
               —
            
            
               υπόστρωμα υγρών κρυστάλλων το οποίο τοποθετείται μεταξύ των στοιχείων αυτών·
            
         
               —
            
            
               διατάξεις κάθετης και οριζόντιας ανάγνωσης·
            
         
               —
            
            
               οπίσθιο φωτισμό·
            
         
               —
            
            
               μετασχηματιστή ο οποίος παρέχει την υψηλή τάση για τον οπίσθιο φωτισμό·
            
         και
   
               —
            
            
               διάταξη ελέγχου — τεχνική δυνατότητα μεταδόσεως στοιχείων (έλεγχος PCB ή PWB), ο οποίος διασφαλίζει τη διαδοχική μετάδοση δεδομένων σε κάθε πίξελ (σημείο) της δομικής ενότητας LCD, χρησιμοποιουμένης ειδικής τεχνολογίας — LVDS (διαφορετική μεταφορά σήματος με χαμηλή τάση).
            
         
      (1)  ΕΕ C 92 της 12.4.2008.